### Resumé

I sagen aflægges endeligt anlægsregnskab for projektet vedr. udviklingen af arealerne omkring Vejle lystbådehavn.

### Sagsfremstilling

I sagen aflægges endeligt anlægsregnskab for det anlægsprojekt, som har dannet rammen for forvandlingen af [adresse] havnefront til en ny, moderne og større lystbådehavn samt en helt ny bydel med attraktive boliger, opholdsarealer, prisbelønnet arkitektur, havnepromenade, pier mm.

Masterplanen og visionsoplægget for området ved [adresse] blev godkendt af Byrådet den 13. maj 2009. Samtidigt blev en handlingsplan for gennemførelsen heraf godkendt.

De fysiske arbejder blev igangsat efter Byrådets godkendelse den 30. marts 2011 af udgifts- og indtægtsbevilling for projektet, som blev givet efter salg af større parceller til hhv. Stefan Nørgaard kapital, [adresse] samt Pension Danmark indenfor lokalplansområdet.

I årenes løb er de fysiske arbejder blevet udvidet i mindre omfang i takt med at Byrådet har givet anlægsbevillinger hertil.

Den samlede udgiftsbevilling for projektet udgør i alt 179.903.275 kr. og er finansieret af salg af byggeretter/parceller i området (ca. 138,3 mio. kr.), bidrag fra klubberne tilknyttet lystbådehavnen (21 mio. kr.), bidrag fra Lokale & Anlægsfonden (3,5 mio. kr.) samt kommunale anlægsmidler (ca. 17 mio. kr.)

Indtægtsbevillingen i dette anlægsregnskab udgør 45.900.000 kr. Der er derudover givet indtægtsbevilling på 112.500.000 kr. vedr. salget af byggeretter til Kirk Kapital og [adresse].

De omfattende fysiske arbejder, som er udført i projektet over årene, kan opsummeres i følgende delprojekter – her vist for 4 delperioder i projektets levetid:

**I perioden 2010-2013.**

* Rydning af byggefelter og bygninger, byggemodning af solgte parceller
* Udvidelse af vandområdet til ny lystbådehavn til 600 bådpladser med flydende bådebroer
* Anlæg af hovedadgangsbro til bådpladser
* Anlæg af veje og afvandingsanlæg
* Bygning af fuldtudstyret specialtrailer (til brandslukning i bådehavnen)
* Ny servicehavn med 30 tons bådekran
* Generel hævning af området til klimasikring i kote 2
* Anlæg af Stævnen som midlertidig vej

**I perioden 2013-2016**

* Etablering af 300 m lang pier (giver publikum mulighed for at komme tæt på fjorden)

* Bebyggelse af klubøen
* Renovering af Roklubben
* Etablering af spuns i skellet mellem havneøen og den kommende kanal
* Udgravning af kanal
* Bygning af bred nordlig træpromenade
* Anlæggelse af vejene [adresse] og Kahytten samt opgradering af [adresse]

**I perioden 2016-2018**

* Arbejder ved den vestlige træpromenade
* Etablering af sti-bro mellem [adresse] og lystbådehavnsområdet
* Anlæggelse af legepladsområder – [adresse] og [adresse]
* Færdiggørelser af stier og offentlig parkeringsplads ved Stævnen
* Nye pladser til vinteroplag (pladserne er ændret gennem perioden efterhånden som byggerierne skred frem)

**I perioden 2018-2025:**

* Omfattende bortgravning af dæmning, som spærrede kanalens udmunding (sikre bedre vandudskiftning i kanalen)
* Anlæggelse af vejbro
* Diverse færdiggørelsesarbejder af veje og anlæg i takt med afslutning af byggerier i området (fx P-hus mm.)

### Økonomi

De samlede bevillinger og forbrug fremgår af nedenstående

![](data:image/jpeg;base64...)

Det samlede rådighedsbeløb til udgifter er fremskrevet med årlige prisreguleringer med i alt 3.466.000 kr. Dette forklarer forskellen på [adresse] kr. mellem forbrug og anlægsbevilling på udgiftssiden.

Der er således balance mellem forbruget og det afsatte rådighedsbeløb både på indtægts- og udgiftssiden.

**Høring:**

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles i Økonomiudvalget og Byrådet

### Historik

#### Kommunaldirektøren indstiller, den 22. september 2025, punkt 227:

At anlægsregnskabet godkendes

####

#### Beslutning fra Økonomiudvalget, den 22. september 2025, punkt 227:

Anbefales.

### Beslutning

Godkendt.

Fraværende: Valdemar Olesen

Fraværende: Åge Clausen

Fraværende: Georg Nørgaard, i stedet mødte Tobias Lauridsen.